O‘ZBEKISTON RESPUBLIKASI HUKUMATINING QARORLARIGA O‘ZGARTIRIShLAR KIRITISh TO‘G‘RISIDA

Valyuta tizimini boshqarishni Hukumatning birjadan tashqari valyuta bozorini rivojlantirish bo‘yicha qabul qilgan qarorlariga muvofiqlashtirish maqsadida Vazirlar Mahkamasi qaror qiladi:
 1. O‘zbekiston Respublikasi Markaziy bankining o‘zlarining ixtisoslashtirilgan almashtirish shoxobchalari orqali chet el naqd valyutasini respublika hududida erkin xarid qilish va sotish operatsiyalarini amalga oshirish huquqiga ega bo‘lgan banklar tarmog‘ini kengaytirish to‘g‘risidagi taklifiga rozilik berilsin, ularning ro‘yxati 1-ilovaga muvofiq tasdiqlansin.
 2. O‘zbekiston Respublikasi Hukumatining 2-ilovaga muvofiq qarorlariga o‘zgartirishlar kiritilsin.
 3. Quyidagilar:
 Vazirlar Mahkamasining “Milliy valyutaning ichki erkin muomalada bo‘lishi uchun resurslarni ko‘paytirish to‘g‘risida” 1994-yil 8-noyabrdagi 540-son qarori;
 Vazirlar Mahkamasining “Vazirlar Mahkamasining 1994-yil 23-noyabrdagi 566-son qaroriga o‘zgartirishlar va qo‘shimchalar kiritish to‘g‘risida” 1995-yil 23-martdagi 94-son qarori;
 Vazirlar Mahkamasining “Valyuta bozorini yanada erkinlashtirish va valyuta almashtirish operatsiyalarini kengaytirishga doir chora-tadbirlar to‘g‘risida” 2000-yil 30-iyundagi 250-son qaroriga 1-ilova o‘z kuchini yo‘qotgan deb hisoblansin.